Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
4 ธ.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 0.42 จุด (0.03%) ปิดภาคเช้าที่ 1,673.03 จุด ด้วยมูลค่าการซื้อขาย 22,941.96 ล้านบาท
Most Positive Impact: IVL (+0.55 จุด), SCC (+0.47 จุด), CPN (+0.44 จุด)
Most Negative Impact: PTT (-1.4 จุด), ADVANC (-0.44 จุด), PTTEP (-0.19 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นได้เล็กน้อยสวนทางตลาดส่วนใหญ่ในภูมิภาคที่ปรับตัวลดลงเช่น ญี่ปุ่น(-1.99%) เกาหลี(-1.23%) สิงคโปร์(-1.1%) มาเลเซีย(-0.42%) จีน(-0.17%) เป็นต้น สำหรับ SET Index กลุ่มที่ปรับตัวเพิ่มขึ้นหลักๆส่งผลต่อดัชนีเพียงเล็กน้อยได้แก่ กลุ่มธนาคาร(+0.61 จุด) ปิโตรฯ(+0.44 จุด) และกลุ่มขนส่ง (+0.32 จุด) ส่วนกลุ่มที่ถ่วงดัชนีหลักๆมาจาก กลุ่มพลังงาน(-1.81 จุด)
หลังจากที่เมื่อวานนี้ตลาดหุ้นได้ตอบรับเชิงบวกต่อการที่สหรัฐชะลอการขึ้นภาษีกับจีนไปอีก 90 วัน โดยสหรัฐยังคงเก็บภาษีจากกจีนที่ระดับ 10% แต่วันนี้เราได้เห็นแรงขายทำกำไรออกมาในหลายๆตลาดหุ้นทั่วภูมิภาค เนื่องจากประเด็นต่อไปที่ตลาดให้ความสนใจและยังกังวลอยู่ คือ ในช่วงเวลา 90 วันนี้ทั้ง 2 ประเทศ (สหรัฐและจีน) จะมีแนวทางอย่างไรในการเจรจาเพื่อยุติข้อพิพาทการค้าโดยสมบูรณ์ ซึ่งขณะนี้ยังคลุมเคลือ
วันนี้ติดตามผลการประมูลสิทธิ์สำรวจและผลิตปิโตรเลียม (แหล่งเอราวัณ-บงกช) ซึ่งกระทรวงพลังงานจะเสนอให้ ครม.พิจารณา ซึ่งจะมีการแถลงผู้ชนะการประมูลในช่วงบ่าย คาดว่า PTTEP มีโอกาสเป็นผู้ชนะสูง อย่างไรก็ดีเมื่อวานนี้ราคาหุ้นได้ปรับตัวเพิ่มขึ้นแรงเพื่อเก็งผลไปมากแล้ว
กลยุทธ์การลงทุนวันนี้ตลาดน่าจะแกว่งกรอบแคบเพื่อพักตัว และจะไปทดสอบ 1,690 จุด ได้ในสัปดาห์หน้า
ในวันนี้ติดตามดัชนีราคาผู้ผลิต PPI ของยูโรโซน เดือน ต.ค. ซึ่งคาดว่าน่าจะออกมาที่ 4.4% YoY และในวันพรุ่งนี้ติดตามสต็อคน้ำมันดิบประจำสัปดาห์ของสหรัฐ พร้อทั้งติดตามการแถลงภาพรวมเศรษฐกิจโดย คุณเจอโรม พาวเวล (ประธานธนาคารกลางสหรัฐ) ส่วนวันพฤหัสจะมีการรายงานดุลการค้าสหรัฐเดือน ต.ค. โดยตลาดคาดการณ์ขาดดุล 5.5 หมื่นล้านเหรียญสหรัฐ
หุ้นแนะนำ HANA ERW CPALL